				|

		52013PC0507

			Prijedlog UREDBE VIJEĆA o utvrđivanju ribolovnih mogućnosti za inćune u Biskajskom zaljevu za ribolovnu sezonu 2013./2014. /* COM/2013/0507 final - 2013/0236 (NLE) */

			   	OBRAZLOŽENJE
1.           KONTEKST PRIJEDLOGA
Uredbe Vijeća o ribolovnim
mogućnostima koje se donose tijekom druge polovice svake godine više ne
sadrže ukupan dopušteni ulov (TAC) za inćune u Biskajskom zaljevu zbog
drugačijeg godišnjeg ciklusa koji slijedi biologija ovog stoka i s njim
povezanih znanstvenih savjeta. TAC za inćune mora se utvrditi oko srpnja
svake godine.
Uredbom Vijeća (EZ) br. 694/2012,
Vijeće je utvrdilo TAC za ribarstvo kojim se iskorištava ovaj stok, a koji
se primjenjuje od 1. srpnja 2012. do 30. lipnja 2013. Sada se mora utvrditi TAC
i njegova raspodjela među predmetnim državama članicama za
sljedećih 12 mjeseci.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Uzimajući u obzir ciljeve Zajedničke
ribarstvene politike iz Uredbe Vijeća (EZ) br. 2371/2002 od 20. prosinca
2002. o očuvanju i održivom iskorištavanju ribolovnih resursa u okviru
Zajedničke ribarstvene politike, ribolovne se mogućnosti trebaju
uspostaviti na temelju dostupnih znanstvenih savjeta i uzimajući u obzir
biološke i društveno-gospodarske aspekte, uz osiguravanje pravednog postupanja
među različitim sektorima ribarstva.
Za stok inćuna u Biskajskom zaljevu,
savjeti Znanstvenog, tehničkog i gospodarskog odbora za ribarstvo (STECF)
iz srpnja 2013. utemeljeni su na sezoni ribolova koja traje od 1. srpnja 2013.
do 30. lipnja 2014.
STECF u svojim savjetima pretpostavlja da
biomasa stoka za mrijest iznosi oko 56 055 tona. Uzimajući u obzir
prijedlog Komisije od 29. srpnja 2009. za Uredbu o donošenju dugoročnog
plana za stokove inćuna u Biskajskom zaljevu i ribolov kojim se
iskorištavaju ti stokovi[1],
kao i činjenicu da je temelj toga prijedloga najnovija ocjena učinka
odluka o ribolovnim mogućnostima za ovaj stok, Uredbom (EU) br. 694/2012
utvrđen je TAC za taj stok u skladu s pravilima o ribolovu utvrđenim
prijedlogom.
Metodologija i biološki parametri koje koristi
Međunarodno vijeće za istraživanje mora (ICES) za ocjenu statusa
stoka inćuna revidirani su 2013. Zahvaljujući tim novim znanstvenim
informacijama u bliskoj bi budućnosti moglo biti potrebno ne samo
revidirati sadašnja pravila o nadzoru ribolova, utvrđena u prijedlogu
Komisije od 29. srpnja 2009., nego i preispitati druge mjere upravljanja
ribolovom. U tom se slučaju mogu predložiti odgovarajuće izmjene. Dok
se ne izvrši ta revizija preporučljivo je i dalje primjenjivati
postojeća pravila o nadzoru ribolova jer su se ona pokazala
učinkovitom preventivnom mjerom, ali i jamče predvidljivost ulova i
stabilnost u ribolovnom sektoru. Mjerodavno Regionalno savjetodavno
vijeće (Regionalno savjetodavno vijeće za jugozapadne vode) prati te
znanstvene razvoje, a iz neslužbenih savjetovanja njegovih članova može se
zaključiti da mu je takav pristup prihvatljiv. Regionalno savjetodavno
vijeće bit će uključeno u buduće poslove preispitivanja
pravila o nadzoru ribolova i svih drugih pravila o upravljanju, poput pravila o
ribolovnoj sezoni, koje će Komisija vršiti preko svojih znanstvenih
savjetodavnih tijela.
Slijedom toga
bi se kao TAC za ribolovnu sezonu od 1. srpnja 2013. do 30. lipnja 2014., u
skladu s pravilima o ribolovu iz navedenog prijedloga, trebala utvrditi
količina od 17 100 tona.
Od Vijeća se zahtijeva da što prije
prihvati ovaj prijedlog, kako bi se ribarima omogućilo planiranje
aktivnosti za novu ribolovnu sezonu.
2013/0236 (NLE)
Prijedlog
UREDBE VIJEĆA
o utvrđivanju ribolovnih mogućnosti
za inćune u Biskajskom zaljevu za ribolovnu sezonu 2013./2014.
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 43. stavak 3.,
uzimajući u obzir prijedlog Europske
komisije,
budući da:
(1)       Obveza je Vijeća
utvrditi ribolovne mogućnosti za pojedinačne ribare ili skupine
ribara. Te se ribolovne mogućnosti trebaju raspodijeliti među
državama članicama tako da se osigura relativna stabilnost ribolovnih
aktivnosti svake države članice za sve stokove ili skupine stokova te
uzimajući u obzir ciljeve zajedničke ribarstvene politike
utvrđene Uredbom Vijeća (EZ) br. 2371/2002 od 20. prosinca 2002. o
očuvanju i održivom iskorištavanju ribolovnih resursa u okviru
Zajedničke ribarstvene politike[2].
(2)       Radi primjerenog upravljanja
stokom i pojednostavljenja preporučljivo je utvrditi kvote TAC-a i država
članica za stok inćuna u Biskajskom zaljevu (potpodručje ICES-a
VIII.) za godišnju sezonu upravljanja koja teče od 1. srpnja do 30. lipnja
sljedeće godine, umjesto za kalendarsku godinu kao razdoblje upravljanja.
Bez obzira na to, ribarstvo treba ostati podložno općim odredbama Uredbe
(EU) br. 39/2013[3]
o uvjetima korištenja kvota.
(3)       TAC za inćune u
Biskajskom zaljevu za ribolovnu sezonu 2013./2014. treba se utvrditi na temelju
dostupnih znanstvenih savjeta, uzimajući u obzir biološke i
društveno-gospodarske aspekte, uz osiguravanje pravednog postupanja među
različitim sektorima ribarstva.
(4)       Da bi osigurala višegodišnje
upravljanje stokom inćuna u Biskajskom zaljevu, Komisija je 29. srpnja
2009. predstavila prijedlog Uredbe o utvrđivanju dugoročnog plana za
stok inćuna u Biskajskom zaljevu i ribarstvu kojim se iskorištava taj stok.
Uzimajući u obzir da je prijedlog utemeljen na najnovijoj ocjeni
učinka odluka u području upravljanja tim stokom, preporučljivo
je utvrditi TAC za inćune u Biskajskom zaljevu u skladu s njom. U
savjetima koje je izdao Znanstveni, tehnički i gospodarski odbor za
ribarstvo (STECF) u srpnju 2013. procjenjuje se da biomasa stoka za mrijest
iznosi oko 56 055 tona. Slijedom toga bi se kao TAC za ribolovnu sezonu od 1.
srpnja 2013. do 30. lipnja 2014. trebala utvrditi količina od 17 100 tona.
(5)       U skladu s člankom 2.
Uredbe Vijeća (EZ) br. 847/96 od 6. svibnja 1996. o uvođenju dodatnih
uvjeta za upravljanje godišnjim ukupnim dopuštenim ulovom (TAC) i kvotama[4], potrebno je utvrditi u kojoj
je mjeri stok inćuna u Biskajskom zaljevu podložan mjerama utvrđenima
u toj Uredbi.
(6)       S obzirom na početak
ribolovne sezone 2013./2014. i u svrhu godišnjeg izvještavanja o ulovu, ova bi
Uredba trebala odmah stupiti na snagu, s primjenom od 1. srpnja 2013.,
DONIJELA JE OVU UREDBU:
Članak 1.
Ribolovne mogućnosti za inćune u
Biskajskom zaljevu
1.           Ukupan je dopušteni ulov
(TAC) i njegova raspodjela među državama članicama za ribolovnu
sezonu koja teče od 1. srpnja 2013. do 30. lipnja 2014. za stok
inćuna u potpodručju ICES-a VIII., kako je utvrđeno u Uredbi
(EZ) br. 218/2009 Europskog parlamenta i Vijeća[5], kako slijedi (u tonama žive
mase):
 Vrsta: || Inćuni Engraulis encrasicolus || Potpodručje ICES-a: || VIII (ANE/08.)
 Španjolska || 15 390 ||   || Analitički TAC
 Francuska || 1 710 ||
 EU || 17 100 ||
   ||   ||
 TAC || 17 100 ||
2.           Dodjela ribolovnih
mogućnosti, kako je utvrđeno stavkom 1., i njihovo korištenje
podložni su uvjetima iz članaka 8. i 10. Uredbe (EU) br. 39/2013.
3.           Za potrebe Uredbe (EZ) br.
847/96, stok iz stavka 1. smatra se podložnim analitičkom TAC-u.
Primjenjuju se članak 3. stavci 2. i 3. i članak 4. te Uredbe.
Članak 2.
Prijenos podataka
Pri podnošenju podataka povezanih s iskrcajem
količina inćuna ulovljenih u potpodručju ICES-a VIII Komisiji, u
skladu s člancima 33. i 34. Uredbe Vijeća (EZ) br. 1224/2009[6], države članice moraju
koristiti oznaku stoka „ANE/08.”.
Članak 3.
Ova Uredba stupa na snagu na dan nakon dana
objave u Službenom listu Europske unije.
Primjenjuje se od 1. srpnja 2013.
Ova je Uredba u cijelosti
obvezujuća i izravno se primjenjuje u svim državama članicama.
Sastavljeno u Bruxellesu,
                                                                       Za
Vijeće
                                                                       Predsjednik
[1]               COM(2009)399 završna verzija
[2]               SL L 358, 31.12.2002., str. 59.
[3]               Uredba Vijeća (EU) br. 39/2013 od 21. siječnja
2013. kojom se utvrđuju ribolovne mogućnosti za 2013. koje se odnose
na brodove EU-a za određene stokove riba i skupine stokova riba koji nisu
podložni međunarodnim pregovorima ili sporazumima (SL L 23, 25.1.2012.,
str. 1.).
[4]               SL L 115, 9.5.1996., str. 3.
[5]               Uredba (EZ) br. 218/2009 Europskog parlamenta i
Vijeća od 11. ožujka 2009. o podnošenju statističkih podataka o
nominalnom ulovu država članica koje obavljaju ribolov u
sjeveroistočnom Atlantiku (SL L 87, 31.3.2009., str. 70.).
[6]               Uredba Vijeća (EZ) br. 1224/2009 od 20. studenog
2009. o uspostavi sustava kontrole Zajednice za osiguranje sukladnosti s
pravilima zajedničke ribarstvene politike, o izmjeni uredbi (EZ) br.
847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br.
2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br.
676/2007, (EZ) br. 1098/2007, (EZ) br. 1300/2008, (EZ) br. 1342/2008 i o
stavljanju izvan snage uredbi (EEZ) br. 2847/93, (EZ) br. 1627/94 i (EZ) br.
1966/2006 (SL L 343, 22.12.2009., str. 1.).


				|

		52014PC0585

			Prijedlog UREDBE EUROPSKOG PARLAMENTA I VIJEĆA o tarifnom postupanju za robu podrijetlom iz Ekvadora /* COM/2014/0585 final - 2014/0287 (COD) */

			   	OBRAZLOŽENJE
1.           KONTEKST PRIJEDLOGA
Dana 17. srpnja 2014. završeni su pregovori s
Ekvadorom o njegovom pristupanju Sporazumu o trgovini sklopljenom između
EU-a i Kolumbije/Perua. Kao rezultat tih pregovora Protokol o pristupanju
Ekvadora Sporazumu (dalje u tekstu „Protokol o pristupanju”) parafiran je […].
Kako bi se do završetka postupaka odobrenja i
primjene Protokola o pristupanju izbjegao nepotreban poremećaj trgovine,
potrebno je osigurati da se carinske pristojbe koje se primjenjuju na dan
parafiranja Protokola o pristupanju ne povećavaju i da se na proizvode
podrijetlom iz Ekvadora ne primjenjuju nove carinske pristojbe. Zato se
predloženom Uredbom predviđa održavanje razine carinskih pristojbi koje su
se na Ekvador primjenjivale na dan parafiranja Protokola o pristupanju.
Ova će se Uredba primjenjivati od
1. siječnja 2015. do šest mjeseci nakon stupanja na snagu
Protokola o pristupanju (ili, prema potrebi, njegove privremene primjene) ili
do 31. prosinca 2016., ovisno o tome što nastupi prvo. Navedeno je
razdoblje primjene potrebno kako bi se omogućilo dovoljno vremena za
obavljanje svih internih postupaka, kako u EU-u tako i u Ekvadoru, potrebnih za
primjenu Protokola o pristupanju. Moguća su dodatna zakašnjenja zbog
potrebnog savjetovanja i odobrenja Protokola o pristupanju od strane Kolumbije
i Perua prije odluke Komisije o prijedlogu odlukâ Vijeća o potpisivanju i
privremenoj primjeni te o sklapanju Protokola o pristupanju. Moguće
šestomjesečno preklapanje ove Uredbe i primjene Protokola o pristupanju
smatra se potrebnim kako bi se gospodarskim subjektima omogućila
prilagodba novim carinskim postupcima.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Nije primjenljivo.
3.           PRAVNI ELEMENTI PRIJEDLOGA
Pravna je osnova prijedloga
članak 207. stavak 2. Ugovora o funkcioniranju Europske unije.
4.           IMPLIKACIJE NA PRORAČUN

U predloženoj Uredbi zadržavaju se
postojeći dogovori o pristupu tržištu i u tom smislu ona ne dovodi do
dodatnih financijskih implikacija za proračun EU-a. Međutim izostanak
njezine primjene doveo bi do mogućeg povećanja u prikupljanju
carinskih prihoda.
Iznos navedenog prikupljanja carinskih
prihoda teško je predvidjeti, no u svakom bi slučaju bio relativno nizak.
Ušteda na carini koju ostvaruje Ekvador zahvaljujući postojećem
režimu pristupa tržištu koji se prestaje primjenjivati
1. siječnja 2015. iznosi oko 215 milijuna EUR (na
temelju podataka o trgovini iz 2013.). Izvoz Ekvadora u EU-u vrlo je usmjeren
te 95 % navedene uštede proizlazi iz izvoza prvenstveno pet skupina
proizvoda čija prosječna carinska pristojba iznosi 16 %. Stoga
bi se primjenom pristojbi erga omnes na te proizvode znatno smanjilo
njihov izvoz u EU-a, što bi dodatno smanjilo stvarni utjecaj na proračun
EU-a.
2014/0287 (COD)
Prijedlog
UREDBE EUROPSKOG PARLAMENTA I VIJEĆA
o tarifnom postupanju za robu podrijetlom iz
Ekvadora
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 2.,
uzimajući u obzir prijedlog Europske
komisije,
nakon prosljeđivanja nacrta zakonodavnog
akta nacionalnim parlamentima,
u skladu s redovnim zakonodavnim postupkom,
budući da:
(1)       Člankom 329.
Sporazuma o trgovini između Europske unije i njezinih država članica,
s jedne strane, i Kolumbije i Perua, s druge strane (dalje u tekstu „Sporazum”)
potpisanog 26. lipnja 2012. predviđa se mogućnost
pristupanja drugih zemalja članica Andske zajednice Sporazumu.
(2)       Nakon zahtjeva Ekvadora za
ponovnim pokretanjem pregovora s Unijom kako bi postao strankom Sporazuma,
pregovori između Unije i Ekvadora provedeni su 2014. Kao rezultat tih
pregovora Protokol o pristupanju Ekvadora Sporazumu (dalje u tekstu „Protokol o
pristupanju”) parafiran je […].
(3)       Za uspostavu područja
slobodne trgovine s Ekvadorom nakon parafiranja Protokola o pristupanju
potreban je privremeni uzajamni dogovor kako bi se izbjegao nepotreban
poremećaj trgovine. Stoga se od 1. siječnja 2015. carinske
pristojbe koje se primjenjuju na dan parafiranja Protokola o pristupanju na
proizvode podrijetlom iz Ekvadora ne povećavaju niti se na njih
primjenjuju nove carinske pristojbe.
(4)       Ovom se Uredbom stoga
predviđa održavanje od 1. siječnja 2015. razine carinskih
pristojbi koje se na Ekvador primjenjuju na dan [dan parafiranja Protokola o
pristupanju].
(5)       Ovom mjerom ne dovode se u
pitanje mjere donesene u okviru uredbi Vijeća (EZ) br. 597/2009[1], 1225/2009[2] ili 260/2009[3].
(6)       Kao uvjet za primjenu
tarifnog postupanja odobrenog na temelju ove Uredbe, Ekvador bi se trebao
suzdržati od uvođenja novih carina ili davanja s istovrsnim učinkom
ili novih količinskih ograničenja ili mjera s istovrsnim učinkom
za uvoz podrijetlom iz Unije, odnosno od povećanja postojećih carina
ili davanja ili uvođenja bilo kakvih drugih ograničenja od dana [dan
parafiranja Protokola o pristupanju].
(7)       Kako bi se osiguralo da se
Ekvador pridržava svoje obveze u pogledu ključnih međunarodnih
konvencija o ljudskim i radnim pravima, zaštiti okoliša i dobrom upravljanju,
primjena ove mjere trebala bi biti podložna stalnoj i učinkovitoj provedbi
navedenih konvencija.
(8)       Kako bi se spriječio
bilo kakav rizik od prijevare, ostvarivanje prava na tarifno postupanje
predviđeno ovom Uredbom trebalo bi biti uvjetovano sukladnošću
Ekvadora s odgovarajućim pravilima o podrijetlu proizvoda i postupcima
koji se na njih odnose.
(9)       Potrebno je predvidjeti
primjenu carina Zajedničke carinske tarife za sve proizvode podrijetlom iz
Ekvadora koji uzrokuju ili prijete uzrokovanjem ozbiljnih poteškoća
proizvođačima Unije sličnih ili izravno konkurentnih proizvoda,
podložno istrazi Komisije.
(10)     U slučaju nepoštovanja
bilo kojeg od uvjeta utvrđenih ovom Uredbom, provedbene ovlasti trebalo bi
dodijeliti Komisiji za privremenu obustavu, u cijelosti ili djelomično,
njome predviđenog tarifnog postupanja. Navedene se ovlasti trebaju
izvršavati u skladu s Uredbom (EU) br. 182/2011 Europskog parlamenta
i Vijeća[4].

(11)     Ova se Uredba primjenjuje do
šest mjeseci nakon stupanja na snagu ili dana privremene primjene
odgovarajućih odredbi Protokola o pristupanju, a najkasnije do
31. prosinca 2016.,
DONIJELI SU OVU UREDBU:
Članak 1.
Definicije
Za potrebe ove Uredbe:
(a)          „tarifno postupanje” znači
carinska pristojba i postupanje koje se primjenjuju na robu podrijetlom iz
Ekvadora kako je predviđeno člankom 2.;
(b)          „carine Zajedničke carinske
tarife” znači carine utvrđene u drugom dijelu Priloga I. Uredbi
Vijeća (EEZ) br. 2658/87[5],
kako je izmijenjena, osim carina utvrđenih u okviru carinskih kvota;
(c)          „proizvod/proizvodi podrijetlom iz
Ekvadora” znači proizvod/proizvodi koji je/su u skladu sa zahtjevima u
pogledu podrijetla iz glave II. poglavlja 2. Uredbe Vijeća (EEZ)
br. 2913/92[6]
i, ovisno o tarifnom postupanju koje se traži, u skladu s odredbama
članka 2., glave IV. poglavlja 1. ili poglavlja 2.
odjeljka 1. Uredbe Vijeća (EEZ) br. 2454/93[7].
Članak 2.
Tarifno postupanje
1.           Carinske pristojbe koje se
primjenjuju na proizvode podrijetlom iz Ekvadora na dan [dan parafiranja
Protokola o pristupanju] ne povećavaju se i na te se proizvode ne
primjenjuju nove carinske pristojbe uvedene nakon navedenog datuma.
2.           Tarifno postupanje
predviđeno stavkom 1. primjenjuje se ne dovodeći u pitanje mjere
donesene u okviru uredbi (EZ) br. 597/2009, 1225/2009 ili 260/2009.
Članak 3.
Uvjeti za stjecanje
prava na tarifno postupanje
Ostvarivanje prava na tarifno postupanje utvrđeno u članku 2.
podliježe:
(a)          sukladnosti s pravilima o podrijetlu
iz članka 1. točke (c) i postupcima koji se na njih odnose,
uključujući, prema potrebi, s odredbama učinkovite
administrativne suradnje koje su primjenjuju na dan [dan parafiranja Protokola
o pristupanju];
(b)          suzdržanosti Ekvadora od
uvođenja novih carina ili davanja s istovrsnim učinkom i novih
količinskih ograničenja ili mjera s istovrsnim učinkom za uvoz
iz Unije ili od povećanja postojećih carina ili davanja ili
uvođenja bilo kakvih drugih ograničenja od dana [dan parafiranja
Protokola o pristupanju];
(c)          poštovanju od strane Ekvadora obveze
ratifikacije i učinkovite provedbe paktova, konvencija i protokola
navedenih u Prilogu ovoj Uredbi i prihvaćanju bez rezerve zahtjevâ za
izvješćivanje, redovnog nadzora i pregleda provedbenog postupka u skladu s
odredbama odgovarajućih paktova, konvencija i protokola koje je
ratificirao;
(d)          suradnji s Europskom komisijom i
osiguranju svih potrebnih informacija kako bi se ocijenilo poštuje li Ekvador
zahtjeve iz točke (c);
(e)          ulaganju stalnih napora Ekvadora
usmjerenih ka potpisivanju i ratifikaciji Protokola o pristupanju Sporazumu o
trgovini između Europske unije i njezinih država članica, s jedne
strane, i Kolumbije i Perua, s druge strane.
Članak 4.
Privremena obustava
U slučaju kada ustanovi da postoji dovoljno dokaza o
neispunjavanju uvjeta utvrđenih u članku 3., Komisija može
donijeti provedbene akte radi privremene obustave tarifnog postupanja u pogledu
svih ili određenih proizvoda podrijetlom iz Ekvadora. Ti se provedbeni
akti donose u skladu s postupkom ispitivanja iz članka 6.
stavka 2.
Članak
5.
Zaštitna klauzula
Kada se neki proizvod podrijetlom iz Ekvadora
uvozi u količinama i/ili po cijeni koja uzrokuje ili prijeti uzrokovati
ozbiljne poteškoće proizvođačima Unije sličnih ili izravno
konkurentnih proizvoda, za taj se proizvod mogu ponovno uvesti carine
Zajedničke carinske tarife primjenjujući mutatis mutandis
postupovna pravila utvrđena u Uredbi (EU) br. 19/2013 Europskog
parlamenta i Vijeća[8].

Članak 6.
Postupak
Odbora
1.           Pri provedbi članka 4.
ove Uredbe Komisiji pomaže Odbor za Carinski zakonik osnovan člankom 248.a
Uredbe Vijeća (EEZ) br. 2913/92. Navedeni odbor je odbor u smislu Uredbe
(EU) br. 182/2011.
2.           Kod upućivanja na ovaj
stavak primjenjuje se članak 5. Uredbe (EU) br. 182/2011.
Članak 7.
Stupanje
ne snagu, primjena i istek valjanosti
1.           Ova Uredba stupa na snagu
sljedećeg dana od dana objave u Službenom listu Europske unije.
2.           Ova se Uredba primjenjuje od
1. siječnja 2015.
3.           Ova Uredba prestaje važiti
šest mjeseci nakon stupanja na snagu Protokola o pristupanju ili, prema
potrebi, njegove privremene primjene ili 31. prosinca 2016., ovisno o
tome što nastupi prvo. Komisija u Službenom listu Europske unije
objavljuje obavijest u slučaju da se ova Uredba prestane primjenjivati
prije 31. prosinca 2016.
Ova je Uredba u cijelosti
obvezujuća i izravno se primjenjuje u svim državama članicama.
Sastavljeno u Bruxellesu,
Za Europski parlament                                  Za
Vijeće
Predsjednik                                                    Predsjednik
[1]               Uredba Vijeća (EZ) br. 597/2009 od
11. lipnja 2009. o zaštiti od subvencioniranog uvoza iz zemalja koje
nisu članice Europske zajednice (SL L 188, 18.7.2009., str. 93.).
[2]               Uredba Vijeća (EZ) br. 1225/2009 od
30. studenoga 2009. o zaštiti od dampinškog uvoza iz zemalja koje
nisu članice Europske zajednice (SL L 343, 22.12.2009., str. 51.).
[3]               Uredba Vijeća (EZ) br. 260/2009 od
26. veljače 2009. o zajedničkim pravilima za uvoz (SL L 84,
31.3.2009., str. 1.).
[4]               Uredba (EU) br. 182/2011 Europskog parlamenta
i Vijeća od 16. veljače 2011. o utvrđivanju pravila i
općih načela u vezi s mehanizmima nadzora država članica nad
izvršavanjem provedbenih ovlasti Komisije (SL L 55, 28.2.2011.,
str. 13.).
[5]               Uredba Vijeća (EEZ) br. 2658/87 od
23. srpnja 1987. o tarifnoj i statističkoj nomenklaturi i o
Zajedničkoj carinskoj tarifi (SL L 256, 7.9.1987., str. 1.).
[6]               Uredba Vijeća (EEZ) br. 2913/92 od
12. listopada 1992. o Carinskom zakoniku Zajednice,
SL L 302, 19.10.1992., str. 1.).
[7]               Uredba Komisije (EEZ) br. 2454/93 od
2. srpnja 1993. o utvrđivanju odredaba za provedbu Uredbe
Vijeća (EEZ) br. 2913/92 o Carinskom zakoniku Zajednice (SL L
253, 11.10.1993., str. 1.).
[8]               Uredba (EU) br. 19/2013 Europskog parlamenta i
Vijeća od 15. siječnja 2013. o primjeni bilateralnih zaštitnih
klauzula i mehanizma stabilizacije za banane iz Sporazuma o trgovini
između Europske unije i njezinih država članica, s jedne strane, i
Kolumbije i Perua, s druge strane (SL L 17, 19.1.2013., str. 1.).
PRILOG
Paktovi,
konvencije i protokoli iz članka 3. točke (c)
Temeljna
ljudska i radna prava iz konvencija UN-a/ILO-a
1.           Konvencija o sprečavanju
i kažnjavanju zločina genocida (1948.)
2.           Međunarodna konvencija o
ukidanju svih oblika rasne diskriminacije (1965.)
3.           Međunarodni pakt o
građanskim i političkim pravima (1966.)
4.           Međunarodni pakt o
gospodarskim, socijalnim i kulturnim pravima (1966.)
5.           Konvencija o ukidanju svih
oblika diskriminacije žena (1979.)
6.           Konvencija protiv
mučenja i drugih oblika okrutnog, nečovječnog i
ponižavajućeg postupanja ili kažnjavanja (1984.)
7.           Konvencija o pravima djeteta
(1989.)
8.           Konvencija o prisilnom ili
obveznom radu, br.29 (1989.)
9.           Konvenciju o slobodi
udruživanja i zaštiti prava na organiziranje, br. 87 (1948.)
10.         Konvencija o primjeni
načela o pravu na organiziranje i kolektivno pregovaranje, br. 98
(1949.)
11.         Konvencija o jednakoj naknadi
za radnike i radnice za rad iste vrijednosti, br. 100 (1951.)
12.         Konvencija o ukidanju
prisilnog rada, br. 105 (1957.)
13.         Konvencija o diskriminaciji u
pogledu zapošljavanja i zanimanja, br. 111 (1958.)
14.         Konvencija o najnižoj dobi za
zapošljavanje, br. 138 (1973.)
15.         Konvencija o zabrani i
trenutnim djelovanjima za ukidanje najgorih oblika dječjeg rada,
br. 182 (1999.)
Konvencije
o zaštiti okoliša i načelima upravljanja
16.         Konvencija o međunarodnoj
trgovini ugroženim vrstama divlje faune i flore (1973.)
17.         Montrealski protokol o tvarima
koje oštećuju ozonski omotač (1987.)
18.         Bazelska konvencija o nadzoru
prekograničnog prometa opasnog otpada i njegovu odlaganju (1989.)
19.         Konvencija o biološkoj
raznolikosti (1992.)
20.         Okvirna konvencija Ujedinjenih
naroda o promjeni klime (1992.)
21.         Kartagenski protokol o
biosigurnosti (2000.)
22.         Stockholmska konvencija o
postojanim organskim onečišćujućim tvarima (2001.)
23.         Protokol iz Kyota uz Okvirnu
konvenciju Ujedinjenih naroda o promjeni klime (1998.)
24.         Jedinstvena konvencija
Ujedinjenih naroda o opojnim drogama (1961.)
25.         Konvencija Ujedinjenih naroda
o psihotropnim tvarima (1971.)
26.         Konvencija Ujedinjenih naroda
za borbu protiv nezakonite trgovine opojnim drogama i psihotropnim tvarima
(1988.)
27.         Konvencija Ujedinjenih naroda
protiv korupcije (2004.)


				|

		52015PC0046

			Prijedlog UREDBE EUROPSKOG PARLAMENTA I VIJEĆA o izmjeni Uredbe (EU) br. 1304/2013 Europskog parlamenta i Vijeća o Europskom socijalnom fondu u pogledu povećanja iznosa početnog pretfinanciranja za operativne programe koji dobivaju potporu u okviru Inicijative za zapošljavanje mladih /* COM/2015/046 final - 2015/0026 (COD) */

			   	OBRAZLOŽENJE
1.           KONTEKST PRIJEDLOGA
Davanje „novog poticaja zapošljavanju, rastu i
ulaganju” ključni je prioritet nove Komisije. U svojem radnom programu za 2015.
Komisija se obvezala da će poduzeti inicijative za promicanje integracije i
mogućnosti zapošljavanja na tržištu rada, uključujući mjere za potporu državama
članicama u uključivanju mladih ljudi u rad. Prijedlog o Inicijativi za
zapošljavanje mladih jedan je od načina da se taj prioritet ostvari bez
odlaganja.
Inicijativa za zapošljavanje mladih donesena
je nakon političkog poziva Europskog vijeća na visokoj razini u veljači 2013.
kako bi se odgovorilo na prethodno neviđene razine nezaposlenosti mladih u
nekim regijama Europske unije koje su u posebno teškom položaju. U zaključcima
Vijeća iz veljače 2013. i naknadnim zaključcima Vijeća ponovno je istaknuto da
bi najveći prioritet trebalo biti poticanje zapošljavanja mladih. Europsko
vijeće zatražilo je da se proračun EU-a upotrijebi za potporu državama
članicama u borbi protiv nezaposlenosti mladih. Cilj je Inicijative za
zapošljavanje mladih osigurati dodatna sredstva za promicanje zapošljavanja
mladih u regijama s najvišim razinama nezaposlenosti mladih, među ostalim
provedbom Preporuke Vijeća o uspostavi Jamstva za mlade. Potpora u okviru Inicijative
za zapošljavanje mladih može biti izravno usmjerena samo na mlade koji nisu
zaposleni, ne obrazuju se niti osposobljavaju i, za razliku od Europskog
socijalnog fonda, ne može biti usmjerena na sustave ni strukture. Inicijativa
za zapošljavanje mladih integrirana je u programiranje ESF-a, a mehanizam
programiranja može biti u obliku posebnog operativnog programa, posebne
prioritetne osi unutar operativnog programa ili dijela jedne prioritetne osi
ili više njih.
Zbog hitnosti situacije nezaposlenosti mladih
Komisija je predložila posebne odredbe već od samog početka, tako da se za
ukupan iznos sredstava koja se dodjeljuju Inicijativi za zapošljavanje mladih
preuzmu obveze (pojačano početno financiranje) u prve dvije godine programskog
razdoblja 2014. – 2020. kako bi se omogućili brzo i znatno pokretanje
mjera za mlade i neposredni rezultati. Aktivnosti u okviru Inicijative za
zapošljavanje mladih stoga treba provesti, u načelu, do kraja 2018., a ne 2023.
kao što je to slučaj za druge aktivnosti koje se podupiru iz europskih
strukturnih i investicijskih fondova, uključujući Europski socijalni fond. Uz
to, odlučeno je da su rashodi u okviru Inicijative za zapošljavanje mladih
prihvatljivi od 1. rujna 2013. i da nije potrebno nacionalno
sufinanciranje za posebna sredstva koja se dodjeljuju Inicijativi. Postoje i
druge odredbe u regulatornom okviru za razdoblje 2014. – 2020. kako
bi se ubrzala provedba Inicijative.
Kraće razdoblje za provedbu Inicijative za
zapošljavanje mladih podrazumijeva da će napredak u provedbi na terenu tijekom
prvih godina biti od iznimne važnosti za ukupni uspjeh Inicijative u rješavanju
problema s kojim se suočava sedam milijuna mladih Europljana koji nisu
zaposleni, ne obrazuju se niti osposobljavaju. Daljnja kašnjenja u provedbi Inicijative
za zapošljavanje mladih mogla bi ugroziti postupak i mjere koje poduzimaju
države članice za borbu protiv nezaposlenosti mladih.
Međutim, godinu dana nakon usvajanja Uredbe o
ESF-u i Inicijative za zapošljavanje mladih, rezultati ne ispunjuju početna
očekivanja. Pojačano financiranje na početku proračunskog razdoblja za
Inicijativu za zapošljavanje mladih i druge posebne mjere za Inicijativu nisu
doveli do očekivane brze mobilizacije sredstava u okviru Inicijative. Među
glavnim utvrđenim razlozima su pregovori o relevantnim operativnim programima
koji su u tijeku i uvođenje odgovarajućih pravila o provedbi u državama
članicama, ograničena sposobnost nadležnih tijela da pokreću pozive za projekte
i brzo obrađuju prijave te nedostatak dostatnog pretfinanciranja za pokretanje
potrebnih mjera. Ovo posljednje pitanje otvorile su države članice na
političkoj razini. Neke od njih izvijestile su, na različitim razinama, među
ostalim u okviru sastanaka Vijeća za zapošljavanje, socijalnu politiku,
zdravlje i potrošačka pitanja (EPSCO) kao i bilateralnih sastanaka s Komisijom,
da se suočavaju sa znatnim poteškoćama u započinjanju provedbe aktivnosti zbog
nedostatka dostatnih sredstava za predujmove korisnicima. Europski parlament
izrazio je zabrinutost zbog sporog uvođenja Inicijative za zapošljavanje
mladih. Stanje je posebno nepovoljno u državama članicama s najvećim stupnjem
nezaposlenosti mladih jer se one suočavaju i s većim proračunskim ograničenjima
i nedostatkom financiranja.
Komisija je već donijela 28 od 34 operativna
programa za primjenu Inicijative i zaključila pregovore o još četiri od tih
programa, koji su u postupku donošenja. Nadalje, Vijeće je 2014. donijelo niz
preporuka za pojedine države, pozivajući države članice da pojačaju svoje
napore za smanjenje nezaposlenosti mladih. Države članice uspostavljaju
administrativne kapacitete i pravila o provedbi programa za tekuće razdoblje, a
Komisija podupire taj proces tehničkim smjernicama. Kad je riječ o neposrednom
djelovanju Komisije u pogledu pretfinanciranja, ovim se prijedlogom namjerava
odgovoriti na pitanje koje su otvorile države članice.
Trenutačne razine početnog pretfinanciranja
utvrđene u Uredbi o zajedničkim odredbama pokazale su se nedovoljnima za
nadomještanje postojećeg nedostatka sredstava i, uzimajući u obzir političke
obveze koje iz toga proizlaze za Inicijativu, za podupiranje nastojanja da se
pruži neposredan i brz odgovor na neprihvatljivo visoku razinu nezaposlenosti
mladih u EU-u. Trenutačne razine početnog pretfinanciranja koje se isplaćuju
odmah nakon donošenja operativnog programa iznose 1 % doprinosa Unije
predmetnom operativnom programu (ili 1,5 % za države članice koje primaju
financijsku pomoć). Uz to, privremena plaćanja državi članici moguća su samo na
temelju rashoda koje su korisnici već imali i platili, što potvrđuje država
članica. Privremena plaćanja upotrebljavaju se za nadoknadu troškova nastalih
korisnicima. Stoga privremena plaćanja nisu dovoljna kako bi se korisnicima
isplatili predujmovi.
Ta situacija, zajedno s povećanjem stope
mladih ljudi koji su u opasnosti od siromaštva ili socijalne isključenosti,
iziskuje dodatne mjere kako bi se odgovorilo na posebnosti Inicijative za
zapošljavanje mladih. Pojačano financiranje na početku proračunskog razdoblja
za Inicijativu trebalo bi poduprijeti mehanizmima kojima se može osigurati brza
mobilizacija financijskih sredstava za aktivnosti u prvim godinama programskog
razdoblja. Osobito je potrebno osigurati da je početno pretfinanciranje
operativnih programa za provedbu Inicijative dostatno za financiranje plaćanja
korisnicima za pokretanje i provedbu aktivnosti. Za razliku od drugih programa
s podijeljenim upravljanjem, Inicijativu se podupire i dodjelom posebnih
sredstava koja se u potpunosti financiraju iz proračuna EU-a. Prema tome,
posebna sredstva dodijeljena Inicijativi jedini su izvor financiranja u okviru
podijeljenog upravljanja koji ima koristi od izuzeća od zahtjeva za nacionalnim
sufinanciranjem. Ovim će se prijedlogom početno pretfinanciranje iz posebnih
sredstava koja se dodjeljuju Inicijativi za zapošljavanje mladih u 2015.
povećati na oko 1 milijardu EUR. Ovim se prijedlogom ne mijenja
početno pretfinanciranje iz ESF-a za operativne programe za provedbu
Inicijative za zapošljavanje mladih, niti se mijenja početno pretfinanciranje
predviđeno za isplatu u 2016. iz posebnih sredstava koja se dodjeljuju
Inicijativi. Njime se ne utječe ni na početno pretfinanciranje koje se
isplaćuje drugim programima sufinanciranim iz drugih europskih strukturnih i
investicijskih fondova.
To povećanje početnog pretfinanciranja iz
posebnih sredstava koja se dodjeljuju Inicijativi za zapošljavanje mladih za
operativne programe koji dobivaju potporu u okviru Inicijative (bez obzira na
mehanizam programiranja) smatra se prikladnim i potpuno usklađenim s posebnim
pravilima primjenjivim na Inicijativu za zapošljavanje mladih. Nadalje, ovim se
prijedlogom želi uskladiti profil pretfinanciranja Inicijative s jednim od
programa kohezijske politike, čime bi se omogućila jednaka razina pretfinanciranja
za Inicijativu kao što je uobičajeno i za ostale programe. U tom smislu, cilj
je prijedloga osigurati jednako postupanje s Inicijativom za zapošljavanje
mladih i fondovima kohezijske politike.
Osim toga, iznos isplaćen kao početno
pretfinanciranje trebao bi se u državama članicama upotrebljavati samo za
plaćanja korisnicima tijekom provedbe programa koji dobiva potporu u okviru
Inicijative, u skladu s člankom 81. stavkom 2. Uredbe o zajedničkim
odredbama, te on mora biti dostupan nadležnom tijelu bez odlaganja. Uz to, kako
bi se osiguralo da je rezultat dodatnog pretfinanciranja neposredna provedba
Inicijative za zapošljavanje mladih, ovim se prijedlogom za te operativne
programe predviđa da će se, ako u 12 mjeseci nakon stupanja na snagu ove Uredbe
Komisija ne zaprimi zahtjeve za privremena plaćanja u kojima doprinos Unije
Inicijativi iznosi najmanje 50 % dodatnog pretfinanciranja, dodatno
pretfinanciranje morati vratiti Komisiji.
Ovaj je prijedlog u skladu s političkom
obvezom Europske unije da pruži neposrednu potporu integraciji mladih ljudi u
tržište rada.
Naposljetku, ovim se prijedlogom za povećanje
plaćanja pretfinanciranja državama članicama ne mijenja cjelokupni dogovoreni
financijski profil nacionalnih dodjela sredstava; njime se samo predlaže
postupno povećanje dodjele sredstava koja su u proračunu EU-a već osigurana za
Inicijativu za zapošljavanje mladih. Ovim se prijedlogom stoga povećava
fleksibilnost za države članice u pristupanju tim sredstvima i temeljitijem
korištenju njima, čime bi se olakšala njihova primjena i uporaba za pokretanje
mjera koje izravno koriste integraciji mladih Europljana u tržište rada,
posebno stvaranjem radnih mjesta te omogućivanjem strukovnog naukovanja i
stažiranja.
Ako se ovaj prijedlog ne donese, provedba
Inicijative za zapošljavanje mladih i dalje će se u velikoj mjeri odgađati, što
je protivno pozivu Europskog vijeća na hitno djelovanje. Posljedica nedostatka
lako dostupnog financiranja mogle bi biti velike prepreke ključnim i prijeko
potrebnim političkim mjerama za integraciju mladih ljudi u tržište rada.
U tom kontekstu, postoji hitna potreba da se
poveća iznos sredstava dostupan početkom programskog razdoblja za aktivnosti
koje dobivaju potporu u okviru Inicijative za zapošljavanje mladih. Stoga je
potrebno povećati početno pretfinanciranje iz posebnih sredstava koja se
dodjeljuju Inicijativi kako bi se ubrzala njezina provedba. Predloženom stopom
pretfinanciranja postigao bi se najveći mogući učinak ne prelazeći
raspoloživost proračunskih sredstava za Inicijativu za zapošljavanje mladih.
2.           REZULTATI SAVJETOVANJA SA
ZAINTERESIRANIM STRANAMA I PROCJENE UTJECAJA
Nije bilo savjetovanja s vanjskim dionicima.
3.           PRAVNI ELEMENTI PRIJEDLOGA
Predlaže se uvrštavanje dodatne odredbe u
Uredbu (EU) br. 1304/2013, kao članak 22.a, o dodatnom početnom
pretfinanciranju za operativne programe koji dobivaju potporu u okviru
Inicijative za zapošljavanje mladih.
4.           UTJECAJ NA PRORAČUN
Predložena izmjena ne uključuje nikakve
promjene godišnjih gornjih granica za preuzimanje obveza i plaćanja u
višegodišnjem financijskom okviru prema Prilogu I. Uredbi (EU)
br. 1311/2013. Prijedlog ne utječe na proračun za programsko razdoblje
2014. – 2020.
Godišnja raspodjela odobrenih sredstava za
preuzimanje obveza za Inicijativu za zapošljavanje mladih ostaje
nepromijenjena.
Povećana potreba za odobrenim sredstvima za
plaćanje za početno pretfinanciranje Inicijative u 2015. u cijelosti će se
namiriti odobrenim sredstvima iz proračuna za 2015. za posebna sredstva koja se
dodjeljuju Inicijativi. Dakle, zbog predloženih izmjena ne bi trebao nastati
zaostatak nepodmirenih zahtjeva za razdoblje 2014. – 2020.
2015/0026 (COD)
Prijedlog
UREDBE EUROPSKOG PARLAMENTA I VIJEĆA
o izmjeni Uredbe (EU) br. 1304/2013
Europskog parlamenta i Vijeća o Europskom socijalnom fondu u pogledu povećanja
iznosa početnog pretfinanciranja za operativne programe koji dobivaju potporu u
okviru Inicijative za zapošljavanje mladih
EUROPSKI PARLAMENT I VIJEĆE EUROPSKE
UNIJE,
uzimajući u obzir Ugovor o funkcioniranju Europske
unije, a posebno njegov članak 164.,
uzimajući u obzir prijedlog Europske komisije,
nakon prosljeđivanja nacrta zakonodavnog akta
nacionalnim parlamentima,
uzimajući u obzir mišljenje Europskoga
gospodarskog i socijalnog odbora[1],

uzimajući u obzir mišljenje Odbora regija[2],
u skladu s redovnim zakonodavnim postupkom,
budući da:
(1)       S obzirom na trajno visoke
razine nezaposlenosti mladih u Uniji, Inicijativa za zapošljavanje mladih
pokrenuta je radi pružanja potpore mladim osobama koje nisu zaposlene, ne
obrazuju se niti osposobljavaju u regijama s najvećim problemom nezaposlenosti.
Kako bi se osigurala brza reakcija u borbi protiv nezaposlenosti mladih,
Uredbom (EU) br. 1303/2013 Europskog parlamenta i Vijeća[3] te Uredbom (EU)
br. 1304/2013 Europskog parlamenta i Vijeća[4]
utvrđene su odredbe kojima se omogućuje brža mobilizacija sredstava koja se
dodjeljuju Inicijativi za zapošljavanje mladih, uključujući, među ostalim,
preuzimanje obveza za sva sredstva u prve dvije godine programskog razdoblja,
mogućnost donošenja operativnih programa za Inicijativu prije nego što se
sporazum o partnerstvu dostavi Komisiji i prihvatljivost rashoda za aktivnosti
u okviru Inicijative od 1. rujna 2013.
(2)       Zbog proračunskih ograničenja
s kojima se suočavaju države članice i nedostatka dostupnih sredstava u
početnoj fazi programskog razdoblja znatno se kasnilo u provedbi Inicijative za
zapošljavanje mladih. Uredbom (EU) br. 1303/2013 utvrđuju se razine za
iznos početnog pretfinanciranja koji se isplaćuje kako bi se osiguralo da
države članice imaju sredstva za pružanje potpore korisnicima od početka
provedbe operativnih programa. U okviru Inicijative za zapošljavanje mladih ti
se iznosi smatraju nedovoljnima kako bi se osigurala potrebna plaćanja
korisnicima za provedbu aktivnosti.
(3)       U cilju rješavanja
proračunskih ograničenja s kojima se države članice suočavaju u početnoj fazi
programskog razdoblja te uzimajući u obzir potrebu hitnog rješavanja problema
nezaposlenosti mladih i posebnosti Inicijative za zapošljavanje mladih,
prikladno je utvrditi odredbe za dopunu Uredbe (EU) br. 1303/2013 kako bi
se u 2015. povećala razina početnog pretfinanciranja za operativne programe
koji dobivaju potporu u okviru Inicijative za zapošljavanje mladih. Kako bi se
osiguralo da države članice imaju dovoljno sredstava za plaćanja korisnicima
koji su odgovorni za provedbu aktivnosti usmjerenih na smanjenje nezaposlenosti
mladih, dodatni iznos početnog pretfinanciranja iz posebnih sredstava koja se
dodjeljuju Inicijativi za zapošljavanje mladih trebalo bi isplatiti u 2015. za
operativne programe koji dobivaju potporu u okviru Inicijative, kako bi se
dopunili iznosi pretfinanciranja koji se isplaćuju u skladu s Uredbom (EU)
br. 1303/2013.
(4)       Kako bi se osiguralo da se
dodatni iznos početnog pretfinanciranja iskoristi za neposrednu provedbu
Inicijative za zapošljavanje mladih, trebalo bi predvidjeti da se taj iznos
vrati Komisiji ako u zahtjevima za privremena plaćanja podnesenima Komisiji u
roku od 12 mjeseci od stupanja na snagu ove Uredbe doprinos Unije Inicijativi
ne dosegne odgovarajuću razinu.
(5)       Kako bi se omogućila brza
primjena mjera predviđenih ovom Uredbom, ova bi Uredba trebala stupiti na snagu
sljedećeg dana od dana objave u Službenom listu Europske unije.
(6)       Uredbu (EU) br. 1304/2013
stoga bi trebalo na odgovarajući način izmijeniti,
DONIJELI SU OVU UREDBU:
Članak 1.
U Uredbi (EU) br. 1304/2013 umeće se
sljedeći članak 22.a:
„Članak 22.a
Dodatno
početno pretfinanciranje za operativne programe koji dobivaju potporu u okviru
Inicijative za zapošljavanje mladih
1.           Pored iznosa početnog
pretfinanciranja koji se isplaćuje u skladu s člankom 134. stavkom 1.
točkom (b) Uredbe (EU) br. 1303/2013, u 2015. se isplaćuje i iznos
početnog pretfinanciranja iz posebnih sredstava koja se dodjeljuju Inicijativi
za zapošljavanje mladih za sve operativne programe koji dobivaju potporu u
okviru Inicijative, bez obzira na oblik programskog mehanizma u skladu s
člankom 18., kako bi se početno pretfinanciranje iz posebnih sredstava
koja se dodjeljuju Inicijativi za zapošljavanje mladih povećalo na 30 %.
2.           Za potrebe izračuna dodatnog
pretfinanciranja koje se isplaćuje u skladu sa stavkom 1. odbijaju se
iznosi koji se isplaćuju iz posebnih sredstava koja se dodjeljuju Inicijativi
za zapošljavanje mladih na temelju operativnog programa u skladu s
člankom 134. stavkom 1. točkom (b) Uredbe (EU)
br. 1303/2013.
3.           Ako 12 mjeseci nakon stupanja
na snagu ove Uredbe države članice ne podnesu zahtjeve za privremena plaćanja u
kojima doprinos Unije Inicijativi za zapošljavanje mladih iznosi barem
50 % dodatnog pretfinanciranja, one vraćaju Komisiji cijeli iznos dodatnog
pretfinanciranja isplaćen u skladu sa stavkom 1. Taj povrat ne utječe na
doprinos iz posebnih sredstava koja se dodjeljuju Inicijativi za zapošljavanje
mladih za predmetni operativni program.”
Članak 2.
Ova Uredba stupa na snagu sljedećeg dana od
dana objave u Službenom listu Europske unije.
Ova je
Uredba u cijelosti obvezujuća i izravno se primjenjuje u svim državama
članicama.
Sastavljeno u Bruxellesu,
Za Europski parlament                                                           Za
Vijeće
Predsjednik                                                                             Predsjednik

ZAKONODAVNI FINANCIJSKI IZVJEŠTAJ
1.           OKVIR PRIJEDLOGA/INICIJATIVE

              1.1.    Naslov prijedloga/inicijative
              1.2.    Odgovarajuća
područja politike u strukturi ABM/ABB
              1.3.    Vrsta
prijedloga/inicijative
              1.4.    Ciljevi

              1.5.    Osnova
prijedloga/inicijative
              1.6.    Trajanje
i financijski utjecaj
              1.7.    Predviđene
metode upravljanja
2.           MJERE UPRAVLJANJA
              2.1.    Pravila
nadzora i izvješćivanja
              2.2.    Sustav
upravljanja i kontrole
              2.3.    Mjere
za sprečavanje prijevara i nepravilnosti
3.           PROCIJENJENI FINANCIJSKI
UTJECAJ PRIJEDLOGA/INICIJATIVE
              3.1.    Naslovi
višegodišnjeg financijskog okvira i proračunskih linija rashoda na koje se
prijedlog/inicijativa odnosi
              3.2.    Procijenjeni
utjecaj na rashode
              3.2.1. Sažetak
procijenjenog utjecaja na rashode
              3.2.2. Procijenjeni utjecaj
na odobrena sredstva za poslovanje
              3.2.3. Procijenjeni utjecaj
na odobrena administrativna sredstva
              3.2.4. Usklađenost s
tekućim višegodišnjim financijskim okvirom
              3.2.5. Doprinosi trećih
osoba
              3.3.    Procijenjeni utjecaj na
prihode
ZAKONODAVNI
FINANCIJSKI IZVJEŠTAJ
1.           OKVIR PRIJEDLOGA/INICIJATIVE

1.1.        Naslov prijedloga/inicijative

Prijedlog
izmjene Uredbe (EU) br. 1304/2013 Europskog parlamenta i Vijeća o
Europskom socijalnom fondu u pogledu povećanja iznosa početnog pretfinanciranja
za operativne programe koji dobivaju potporu u okviru Inicijative za
zapošljavanje mladih
1.2.        Odgovarajuća područja
politike u strukturi ABM/ABB[5]

4.
Zapošljavanje, socijalna pitanja i uključivanje
040264
Inicijativa za zapošljavanje mladih
1.3.        Vrsta prijedloga/inicijative
¨ Prijedlog/inicijativa
odnosi se na novo djelovanje
¨ Prijedlog/inicijativa
odnosi se na novo djelovanje nakon pilot-projekta/pripremnog djelovanja[6]
x Prijedlog/inicijativa
odnosi se na produženje postojećeg djelovanja
¨ Prijedlog/inicijativa
odnosi se na djelovanje koje je preusmjereno na novo djelovanje
1.4.        Ciljevi
1.4.1.     Višegodišnji strateški ciljevi
Komisije na koje se odnosi prijedlog/inicijativa
Nije
primjenjivo.
1.4.2.     Posebni ciljevi i odgovarajuće
aktivnosti u okviru strukture ABM/ABB
Posebni cilj br.
Nije
primjenjivo.
Odgovarajuće aktivnosti u okviru strukture ABM/ABB:
Nije
primjenjivo.
1.4.3.     Očekivani rezultati i utjecaj
Navesti učinke koje bi
prijedlog/inicijativa trebali imati na ciljane korisnike/skupine.
Nije
primjenjivo.
1.4.4.     Pokazatelji rezultata i
utjecaja
Navesti pokazatelje
koji omogućuju praćenje provedbe prijedloga/inicijative.
Nije
primjenjivo.
1.5.        Osnova prijedloga/inicijative

1.5.1.     Zahtjevi koje je potrebno
kratkoročno ili dugoročno ispuniti
Nije
primjenjivo.
1.5.2.     Dodana vrijednost sudjelovanja
EU-a
Nije
primjenjivo.
1.5.3.     Pouke iz prijašnjih sličnih
iskustava
Nije
primjenjivo.
1.5.4.     Usklađenost i moguća sinergija
s ostalim odgovarajućim instrumentima
Nije
primjenjivo.
1.6.        Trajanje i financijski
utjecaj
¨ Prijedlog/inicijativa ograničenog
trajanja
–
x prijedlog/inicijativa na snazi od 1.1.2015. do 31.12.2023.
–
x financijski utjecaj u 2015.
¨ Prijedlog/inicijativa neograničenog
trajanja
–
provedba s razdobljem uspostave od GGGG.do GGGG.
–
nakon čega slijedi sveobuhvatno djelovanje.
1.7.        Predviđene metode upravljanja[7]
¨ Izravno upravljanje Komisije
–
¨ preko njezinih službi, uključujući osoblje u delegacijama Unije
–
¨  preko izvršnih agencija
x Podijeljeno upravljanje s državama članicama
¨ Neizravno upravljanje povjeravanjem zadaća izvršenja proračuna:
–
¨ trećim zemljama ili tijelima koja su one odredile,
–
¨ međunarodnim organizacijama i njihovim agencijama (navesti),
–
¨EIB-u i Europskom investicijskom fondu,
–
¨ tijelima na koja se upućuje u člancima 208. i 209. Financijske
uredbe;
–
¨ tijelima javnog prava;
–
¨ tijelima uređenima privatnim pravom koja pružaju javne usluge u mjeri
u kojoj daju odgovarajuća financijska jamstva,
–
¨ tijelima uređenima privatnim pravom države članice kojima je povjerena
provedba javno-privatnog partnerstva i koja daju odgovarajuća financijska
jamstva,
–
¨ osobama kojima je povjerena provedba određenih djelovanja u ZVSP-u u
skladu s glavom V. UEU-a i koje su navedene u odgovarajućem temeljnom
aktu.
–       Ako je označeno više načina upravljanja,
pojedinosti navedite u odjeljku „Napomene”.
Napomene
Nije
primjenjivo.
2.           MJERE UPRAVLJANJA
2.1.        Pravila nadzora i
izvješćivanja
Navesti učestalost i
uvjete.
Nije
primjenjivo.
2.2.        Sustav upravljanja i kontrole

2.2.1.     Utvrđeni rizici
Nije
primjenjivo.
2.2.2.     Informacije o uspostavi
sustava unutarnje kontrole
Nije
primjenjivo.
2.2.3.     Procjene troškova i koristi
kontrola i procjena očekivane razine rizika od pogreške
Nije
primjenjivo.
2.3.        Mjere za sprečavanje
prijevara i nepravilnosti
Navesti postojeće ili
predviđene mjere za sprečavanje i zaštitu.
Nije
primjenjivo.
3.           PROCIJENJENI FINANCIJSKI
UTJECAJ PRIJEDLOGA/INICIJATIVE
3.1.        Naslovi višegodišnjeg
financijskog okvira i proračunskih linija rashoda na koje se
prijedlog/inicijativa odnosi
·      Postojeće proračunske linije
Prema redoslijedu
naslova višegodišnjeg financijskog okvira i proračunskih linija.
 Naslov višegodišnjeg financijskog okvira || Proračunska linija || Vrsta rashoda || Doprinos
 broj [naslov……………………………………..] || dif./nedif.[8] || zemalja EFTA-e[9]   || zemalja kandidatkinja[10]   || trećih zemalja || u smislu članka 21. stavka 2. točke (b) Financijske uredbe
 1. Pametan i uključiv rast || 040264 [Inicijativa za zapošljavanje mladih]   || dif. || NE || NE || NE || NE
·      Zatražene nove proračunske linije
Prema redoslijedu
naslova višegodišnjeg financijskog okvira i proračunskih linija.
 Naslov višegodišnjeg financijskog okvira || Proračunska linija || Vrsta rashoda || Doprinos
 broj [naslov……………………………………..] || dif./nedif. || zemalja EFTA-e || zemalja kandidatkinja || trećih zemalja || u smislu članka 21. stavka 2. točke (b) Financijske uredbe
   || [XX.YY.YY.YY]   ||   || DA/NE || DA/NE || DA/NE || DA/NE
3.2.        Procijenjeni utjecaj na
rashode
Predložena izmjena ne uključuje nikakve
promjene godišnjih gornjih granica za preuzimanje obveza i plaćanja u
višegodišnjem financijskom okviru prema Prilogu I. Uredbi (EU)
br. 1311/2013.
Godišnja raspodjela odobrenih sredstava za
preuzimanje obveza za Inicijativu za zapošljavanje mladih ostaje
nepromijenjena.
Povećana potreba za odobrenim sredstvima za
plaćanje za početno pretfinanciranje Inicijative u 2015. namirit će se
odobrenim sredstvima iz glave 4. (Zapošljavanje, socijalna pitanja i
uključivanje) proračuna za 2015. za ESF i Inicijativu za zapošljavanje mladih.
3.2.1.     Sažetak procijenjenog utjecaja
na rashode
U milijunima EUR (do tri decimalna mjesta)
 Naslov višegodišnjeg financijskog okvira || Broj 1. || Pametan i uključiv rast
 GU: EMPL ||   ||   || 2014. || 2015. || 2016. || 2017. || 2018.[11] || 2019. || 2020. || UKUPNO
  Odobrena sredstva za poslovanje ||   ||   ||   ||   ||   ||   ||   ||
 040264 [Inicijativa za zapošljavanje mladih]   || preuzete obveze || (1) || 0 || 0 || 0 || 0 || 0 || 0 || 0 || 0
 plaćanja || (2) || 0 || 930,000 || 0 || 0 || –930,000 || 0 || 0 || 0
 Odobrena administrativna sredstva koja se financiraju iz omotnice za posebne programe[12]   ||   ||   ||   ||   ||   ||   ||   ||
 Nije primjenjivo ||   || (3) ||   ||   ||   ||   ||   ||   ||   ||
 UKUPNA odobrena sredstva za GU EMPL || preuzete obveze || = 1 + 1a + 3 || 0 || 0 || 0 || 0 || 0 || 0 || 0 || 0
 plaćanja || = 2 + 2a + 3 || 0 || 930,000 || 0 || 0 || –930,000 || 0 || 0 || 0
  UKUPNA odobrena sredstva za poslovanje || preuzete obveze || (4) || 0 || 0 || 0 || 0 || 0 || 0 || 0 || 0
 plaćanja || (5) || 0 || 930,000 || 0 || 0 || –930,000 || 0 || 0 || 0
  UKUPNA odobrena administrativna sredstva koja se financiraju iz omotnice za posebne programe || (6) || 0 || 0 || 0 || 0 || 0 || 0 || 0 || 0
 UKUPNA odobrena sredstva iz NASLOVA 1. višegodišnjeg financijskog okvira || preuzete obveze || = 4 + 6 || 0 || 0 || 0 || 0 || 0 || 0 || 0 || 0
 plaćanja || = 5 + 6 || 0 || 930,000 || 0 || 0 || –930,000 || 0 || 0 || 0
Ako prijedlog/inicijativa utječe na više naslova:
  UKUPNA odobrena sredstva za poslovanje || preuzete obveze || (4) ||   ||   ||   ||   ||   ||   ||   ||
 plaćanja || (5) ||   ||   ||   ||   ||   ||   ||   ||
  UKUPNA odobrena administrativna sredstva koja se financiraju iz omotnice za posebne programe || (6) ||   ||   ||   ||   ||   ||   ||   ||
 UKUPNA odobrena sredstva iz NASLOVA 1. – 4. višegodišnjeg financijskog okvira (referentni iznos) || preuzete obveze || = 4 + 6 ||   ||   ||   ||   ||   ||   ||   ||
 plaćanja || = 5 + 6 ||   ||   ||   ||   ||   ||   ||   ||
 Naslov višegodišnjeg financijskog okvira || 5. || „Administrativni rashodi”
U milijunima EUR (do tri decimalna mjesta)
   ||   ||   || Godina N || Godina N + 1 || Godina N + 2 || Godina N + 3 || Unijeti onoliko godina koliko je potrebno za prikaz trajanja utjecaja (vidjeti točku 1.6.) || UKUPNO
 GU: <…….> ||
  Ljudski resursi ||   ||   ||   ||   ||   ||   ||   ||
  Ostali administrativni rashodi ||   ||   ||   ||   ||   ||   ||   ||
 UKUPNO GU <…….> || odobrena sredstva ||   ||   ||   ||   ||   ||   ||   ||
 UKUPNA odobrena sredstva iz NASLOVA 5. višegodišnjeg financijskog okvira || (ukupne preuzete obveze = ukupna plaćanja) ||   ||   ||   ||   ||   ||   ||   ||
U milijunima EUR (do tri decimalna mjesta)
   ||   ||   || Godina N[13] || Godina N + 1 || Godina N + 2 || Godina N + 3 || Unijeti onoliko godina koliko je potrebno za prikaz trajanja utjecaja (vidjeti točku 1.6.) || UKUPNO
 UKUPNA odobrena sredstva iz NASLOVA 1. – 5.višegodišnjeg financijskog okvira || preuzete obveze ||   ||   ||   ||   ||   ||   ||   ||
 plaćanja ||   ||   ||   ||   ||   ||   ||   ||
3.2.2.     Procijenjeni utjecaj na
odobrena sredstva za poslovanje
–
¨  Za prijedlog/inicijativu nisu potrebna odobrena sredstava za
poslovanje
–
x Za prijedlog/inicijativu potrebna su odobrena sredstva za poslovanje
kako je navedeno u nastavku:
Odobrena sredstva za preuzete obveze u milijunima EUR
(do tri decimalna mjesta)
 Navesti ciljeve i rezultate   ò ||   ||   || Godina N || Godina N + 1 || Godina N + 2 || Godina N + 3 || Unijeti onoliko godina koliko je potrebno za prikaz trajanja utjecaja (vidjeti točku 1.6.) || UKUPNO
 REZULTATI
 Vrsta[14]   || Prosječni trošak || br. || trošak || br. || trošak || br. || trošak || br. || trošak || br. || trošak || br. || trošak || br. || trošak || ukupni broj || ukupni trošak
 POSEBNI CILJ br. 1[15]… ||   ||   ||   ||   ||   ||   ||   ||   ||   ||   ||   ||   ||   ||   ||   ||
 – rezultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 – rezultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 – rezultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Međuzbroj za posebni cilj br. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 POSEBNI CILJ br. 2 ... ||   ||   ||   ||   ||   ||   ||   ||   ||   ||   ||   ||   ||   ||   ||   ||
 – rezultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Međuzbroj za posebni cilj br. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 UKUPNI TROŠAK ||   ||   ||   ||   ||   ||   ||   ||   ||   ||   ||   ||   ||   ||   ||   ||
3.2.3.     Procijenjeni utjecaj na
odobrena administrativna sredstva
3.2.3.1.  Sažetak
–
x Za prijedlog/inicijativu nisu potrebna odobrena administrativna
sredstva
–
¨  Za prijedlog/inicijativu potrebna su odobrena administrativna
sredstva kako je navedeno u nastavku:
U milijunima EUR (do
tri decimalna mjesta)
   || Godina N [16] || Godina N + 1 || Godina N + 2 || Godina N + 3 || Unijeti onoliko godina koliko je potrebno za prikaz trajanja utjecaja (vidjeti točku 1.6.) || UKUPNO
 NASLOV 5. višegodišnjeg financijskog okvira ||   ||   ||   ||   ||   ||   ||   ||
 Ljudski resursi ||   ||   ||   ||   ||   ||   ||   ||
 Ostali administrativni rashodi ||   ||   ||   ||   ||   ||   ||   ||
 Međuzbroj za NASLOV 5. višegodišnjeg financijskog okvira ||   ||   ||   ||   ||   ||   ||   ||
 Izvan NASLOVA 5.[17] višegodišnjeg financijskog okvira   ||   ||   ||   ||   ||   ||   ||   ||
 Ljudski resursi ||   ||   ||   ||   ||   ||   ||   ||
 Ostali administrativni rashodi ||   ||   ||   ||   ||   ||   ||   ||
 Međuzbroj izvan NASLOVA 5. višegodišnjeg financijskog okvira ||   ||   ||   ||   ||   ||   ||   ||
 UKUPNO ||   ||   ||   ||   ||   ||   ||   ||
Potrebna odobrena
sredstva za ljudske resurse i drugi administrativni rashodi pokrit će se
odobrenim sredstvima glavne uprave koja su već dodijeljena za upravljanje
djelovanjem i/ili su preraspoređena unutar glavne uprave te, prema potrebi,
bilo kojim dodatnim sredstvima koja se mogu dodijeliti nadležnoj glavnoj upravi
u okviru godišnjeg postupka dodjele sredstava i uzimajući u obzir proračunska
ograničenja.
3.2.3.2.            Procijenjene potrebe u pogledu ljudskih resursa
–
x Za prijedlog/inicijativu nisu potrebni ljudski resursi
–
¨  Za prijedlog/inicijativu potrebni su ljudski resursi kako je navedeno
u nastavku::
Procjenu navesti u ekvivalentima punog radnog
vremena
   || Godina N || Godina N + 1 || Godina N + 2 || Godina N + 3 || Unijeti onoliko godina koliko je potrebno za prikaz trajanja utjecaja (vidjeti točku 1.6.)
  Plan radnih mjesta (dužnosnici i privremeno osoblje) ||   ||
 XX 01 01 01 (sjedište i predstavništva Komisije) ||   ||   ||   ||   ||   ||   ||
 XX 01 01 02 (delegacije) ||   ||   ||   ||   ||   ||   ||
 XX 01 05 01 (neizravno istraživanje) ||   ||   ||   ||   ||   ||   ||
 10 01 05 01 (izravno istraživanje) ||   ||   ||   ||   ||   ||   ||
  Vanjsko osoblje (u ekvivalentima punog radnog vremena: EPRV)[18]   ||
 XX 01 02 01 (UO, UNS, AO iz „opće omotnice”) ||   ||   ||   ||   ||   ||   ||
 XX 01 02 02 (UO, LO, UNS, AO i MSD u delegacijama) ||   ||   ||   ||   ||   ||   ||
 XX 01 04 gg [19]   || – u sjedištu   ||   ||   ||   ||   ||   ||   ||
 – u delegacijama ||   ||   ||   ||   ||   ||   ||
 XX 01 05 02 (UO, UNS, AO – neizravno istraživanje) ||   ||   ||   ||   ||   ||   ||
 10 01 05 02 (UO, UNS, AO – izravno istraživanje) ||   ||   ||   ||   ||   ||   ||
 ostale proračunske linije (navesti) ||   ||   ||   ||   ||   ||   ||
 UKUPNO ||   ||   ||   ||   ||   ||   ||
XX se odnosi na odgovarajuće područje politike
ili glavu proračuna.
Potrebni ljudski resursi
pokrit će se osobljem koje je već nadležno za upravljanje djelovanjem i/ili
preraspoređeno unutar glavne uprave te, prema potrebi, bilo kojim dodatnim
sredstvima koja se mogu dodijeliti nadležnoj glavnoj upravi u okviru godišnjeg
postupka dodjele sredstava uzimajući u obzir proračunska ograničenja.
Opis zadaća:
 Dužnosnici i privremeno osoblje ||
 Vanjsko osoblje ||
3.2.4.     Usklađenost s tekućim
višegodišnjim financijskim okvirom
–
x Prijedlog/inicijativa u skladu je s postojećim višegodišnjim
financijskim okvirom
–
¨  Prijedlog/inicijativa iziskuje reprogramiranje relevantnog naslova
višegodišnjeg financijskog okvira
Objasniti o kakvom je reprogramiranju riječ te navesti
predmetne proračunske linije i odgovarajuće iznose.
–
¨  Za prijedlog/inicijativu potrebna je primjena instrumenta za
financijsku fleksibilnost ili revizija višegodišnjeg financijskog okvira
Objasniti što je potrebno te navesti predmetne naslove
i proračunske linije te odgovarajuće iznose.
3.2.5.     Doprinosi trećih osoba
–
Prijedlogom/inicijativom ne predviđa se
sufinanciranje od trećih osoba
–
Prijedlogom/inicijativom predviđa se sufinanciranje
prema sljedećoj procjeni:
Odobrena sredstva u milijunima EUR (do tri decimalna
mjesta)
   || Godina N || Godina N + 1 || Godina N + 2 || Godina N + 3 || Unijeti onoliko godina koliko je potrebno za prikaz trajanja utjecaja (vidjeti točku 1.6.) || Ukupno
 Navesti tijelo koje sudjeluje u financiranju ||   ||   ||   ||   ||   ||   ||   ||
 UKUPNA odobrena sredstva sufinanciranja ||   ||   ||   ||   ||   ||   ||   ||
3.3.        Procijenjeni utjecaj na
prihode
–
x Prijedlog/inicijativa nema financijski utjecaj na prihode
–
¨  Prijedlog/inicijativa ima sljedeći financijski utjecaj:
–
¨         na vlastita sredstva
–
¨         na razne prihode
U
milijunima EUR (do tri decimalna mjesta)
 Proračunska linija u okviru prihoda: || Odobrena sredstva dostupna za tekuću proračunsku godinu || Utjecaj prijedloga/inicijative[20]
 Godina N || Godina N + 1 || Godina N + 2 || Godina N + 3 || Unijeti onoliko godina koliko je potrebno za prikaz trajanja utjecaja (vidjeti točku 1.6.)
 Članak …………. ||   ||   ||   ||   ||   ||   ||   ||
Za razne „namjenske”
prihode navesti odgovarajuće proračunske linije rashoda.
Navesti metodu izračuna
utjecaja na prihode.
[1]               SL C , , str. .
[2]               SL C , , str. .
[3]               Uredba (EU) br. 1303/2013 Europskog parlamenta i
Vijeća od 17. prosinca 2013. o utvrđivanju zajedničkih odredbi o Europskom
fondu za regionalni razvoj, Europskom socijalnom fondu, Kohezijskom fondu,
Europskom poljoprivrednom fondu za ruralni razvoj i Europskom fondu za
pomorstvo i ribarstvo i o utvrđivanju općih odredbi o Europskom fondu za
regionalni razvoj, Europskom socijalnom fondu, Kohezijskom fondu i Europskom
fondu za pomorstvo i ribarstvo te o stavljanju izvan snage Uredbe Vijeća (EZ)
br. 1083/2006.,     SL L 347, 20.12.2013., str. 320.
[4]               Uredba (EU) br. 1304/2013 Europskog parlamenta i
Vijeća od 17. prosinca 2013. o Europskom socijalnom fondu i
stavljanju izvan snage Uredbe Vijeća (EZ) br. 1081/2006,
SL L 347, 20.12.2013., str. 470.
[5]               ABM: activity-based management (upravljanje prema
djelatnostima); ABB: activity-based budgeting (priprema proračuna prema
djelatnostima).
[6]               Kako je navedeno u članku 54. stavku 2.
točkama (a) ili (b) Financijske uredbe.
[7]               Informacije o načinima upravljanja i upućivanja na
Financijsku uredbu dostupni su na web-mjestu BudgWeb: http://www.cc.cec/budg/man/budgmanag/budgmanag_en.html
[8]               Dif. = diferencirana odobrena sredstva / nedif. =
nediferencirana odobrena sredstva.
[9]               EFTA: Europsko udruženje slobodne trgovine.
[10]             Zemlje kandidatkinje i, ako je primjenjivo, potencijalne
zemlje kandidatkinje sa zapadnog Balkana.
[11]             U skladu s člankom 136. Uredbe (EU)
br. 1303/2013 pretfinanciranje se mora opravdati rashodima za Inicijativu
za zapošljavanje mladih prijavljenima do 31.12.2018.
[12]             Tehnička i/ili administrativna pomoć i rashodi za potporu
provedbi programa i/ili djelovanja EU-a (prijašnje linije „BA”), neizravnih
istraživanja, izravnih istraživanja.
[13]             Godina N godina je početka provedbe
prijedloga/inicijative.
[14]             Rezultati se odnose na proizvode i usluge koji se
isporučuju (npr. broj financiranih studentskih razmjena, broj kilometara
izgrađenih prometnica itd.).
[15]             Kako je opisano u odjeljku 1.4.2. „Posebni ciljevi…”.

[16]             Godina N godina je početka provedbe
prijedloga/inicijative.
[17]             Tehnička i/ili administrativna pomoć i rashodi za potporu
provedbi programa i/ili djelovanja EU-a (prijašnje linije „BA”), neizravnih
istraživanja i izravnih istraživanja.
[18]             UO = ugovorno osoblje, LO = lokalno
osoblje, UNS = upućeni nacionalni stručnjaci, AO = agencijsko osoblje, MSD =
mladi stručnjaci u delegacijama.
[19]             U okviru gornje granice za vanjsko osoblje u okviru
odobrenih sredstava za poslovanje (prijašnje linije „BA”).
[20]             Kad je riječ o tradicionalnim vlastitim sredstvima
(carinske pristojbe, pristojbe na šećer), navedeni iznosi moraju biti neto
iznosi, to jest bruto iznosi umanjeni za 25 % zbog troškova naplate.